
UZNESENIE VLÁDY SLOVENSKEJ REPUBLIKY

č. 444
z 28. septembra 2016
k návrhu na zmenu a doplnenie uznesenia vlády Slovenskej republiky č. 139 z 18. marca 2015 k návrhu na vyjadrenie súhlasu so zahájením rokovaní k obmene taktických lietadiel Vzdušných síl ozbrojených síl Slovenskej republiky
	Číslo materiálu:
	UV-V-295/2016

	Predkladateľ:
	minister obrany 


Vláda
A. mení
A.1. bod A.1. uznesenia vlády SR č. 139 z 18. marca 2015 takto: 
„A.1.
s realizáciou priamych rokovaní na úrovni vlád, ktorých cieľom bude prerokovanie podmienok obstarania taktických lietadiel formou nákupu, lízingu alebo prenájmu (v závislosti na ekonomickej výhodnosti a efektívnosti), ktorých cieľom bude uzatvorenie potrebných zmluvných dokumentov na nákup, lízing alebo prenájom, ako náhrady za stíhacie lietadlá MiG-29 v zmysle Koncepcie rozvoja Vzdušných síl ozbrojených síl Slovenskej republiky,“; 

B. dopĺňa 

B.1. uznesenie vlády SR č. 139 z 18. marca 2015 o bod B.2., ktorý znie:

„B.2.
pokračovať v rokovaniach a po ich ukončení predložiť na rokovanie vlády na schválenie príslušné zmluvné dokumenty spolu s kvantifikáciou finančných nákladov 

do 30. septembra 2017.“. 

Vykoná: 
minister obrany 

Na vedomie: 
predseda Výboru Národnej rady SR pre obranu a bezpečnosť

